Ούλριχ φον Χούτεν

Ο Ούλριχ φον Χούτεν (γερμ.: Ulrich von Hutten) (1488 - 1523) ήταν  Γερμανός λόγιος, ποιητής και ουμανιστής της Μεταρρύθμισης.

Βίος
Ο Ούλριχ φον Χούτεν γεννήθηκε στον πύργο του Στάκελμπεργκ στις 21 Απριλίου 1488. Προερχόταν από οικογένεια Φρανκόνων ιπποτών. Αρχικά προοριζόταν από την οικογένειά του για να σταδιοδρομήσει στον κλήρο, και το 1499 εισήχθη στη μονή της ΦούλνταΚωνσταντίνος Δυοβουνιώτης, «Χούττεν Ούλριχ φον», Μεγάλη Ελληνική Εγκυκλοπαίδεια, τομ. 24 χ.χ,σελ.692 αλλά το 1505 την εγκατέλειψε λόγω απέχθειας προς τον κλήρο. Πηγαίνει στο Πανεπιστήμιο της Κολωνίας για σπουδές και συνεχίζει στην Ερφούρτη, Λειψία, Γκράιφσβαλντ (Greifswald)Κωνσταντίνος Δυοβουνιώτης, «Χούττεν Ούλριχ φον», Μεγάλη Ελληνική Εγκυκλοπαίδεια, τομ. 24 χ.χ., σελ. 692. Το 1512-1513 και 1513-1517 ταξιδεύει στην Ιταλία.Ανώνυμος, «Χούττεν Ούλριχ φον», Θρησκευτική και Ηθική Εγκυκλοπαίδεια, τομ.12 (1968), στ. 164 Το 1517 ο αυτοκράτορας Μαξιμιλιανός τον έστεψε ποιητή και προσλήφθηκε από τον αρχιεπίσκοπο του Μάιντς στην υπηρεσία του.Κωνσταντίνος Δυοβουνιώτης, «Χούττεν Ούλριχ φον», Μεγάλη Ελληνική Εγκυκλοπαίδεια, τομ. 24 χ.χ, σελ. 692 Το 1518 στην Δίαιτα της Ερφούρτης καταδικάζει επίσημα τον Παπισμό και τους Γερμανούς ηγεμόνες που καταπίεζαν την ιπποτική τάξη από την οποία και προερχόταν.Ανώνυμος, «Χούττεν Ούλριχ φον», Θρησκευτική και Ηθική Εγκυκλοπαίδεια, τομ.12 (1968), στ. 165
Προσχώρησε στη Λουθηρανική μεταρρύθμιση επιχειρώντας να της προσδώσει κοινωνικό περιεχόμενο, χωρίς όμως την επιδοκιμασία του Λούθηρου.Ανώνυμος, «Χούττεν Ούλριχ φον», Εγκυκλοπαιδικόν Λεξικόν του Ηλίου, τομ. 18, χ.χ, σελ. 719 Ο Χούτεν δεν έχει ενδιαφέροντα θεολογικά (το πρόβλημα της ψυχής ή η θελογική αναθεώρηση του Λουθηρανισμού) αλλά επιμέρους ζητήματα,όπως ο γάμος των κληρικών. Καταδιωγμένος λόγω των πεποιθήσεών του κατέφυγε στη Ζυρίχη κοντά στον Ζβίγγλιο, εκεί πέθανε στις 31 Αυγούστου του 1523.

Συγγραφικό έργο
Έγραψε Επιστολές ασήμων ανδρών, βιβλίο στρεφόμενο κατά του κλήρου. Σατιρικό ποίημα κατά των εχθρών της επιστήμης.Ανώνυμος, «Χούττεν Ούλριχ φον», Εγκυκλοπαιδικόν Λεξικόν του Ηλίου, τομ.18, χ.χ, σελ. 719
Κατά της Ρωμαιοκρατίας προέβαλε τον Αρμίνιο ως ήρωα του Γερμανικού έθνους και αποτελεί διαχρονικό σύμβολο στη γερμανική γραμματεία.
Επίσης εξέδωσε το έργο του Λορέντζο Βάλα σχετικά με την Ψευδοκωνσταντίνειο δωρεά με ειρωνική αφιέρωση προς τον Πάπα.

Παραπομπές

Πηγές
Ανώνυμος, «Χούττεν Ούλριχ φον», Εγκυκλοπαιδικόν Λεξικόν του Ηλίου, τομ.18, χ.χ, σελ. 719
Ανώνυμος, «Χούττεν Ούλριχ φον», Θρησκευτική και Ηθική Εγκυκλοπαίδεια, τομ.12 (1968), στ. 164-165
Κωνσταντίνος Δυοβουνιώτης, «Χούττεν Ούλριχ φον», Μεγάλη Ελληνική Εγκυκλοπαίδεια, τομ. 24 χ.χ,σελ.692

Κατηγορία:Γερμανοί θεολόγοι
Κατηγορία:Εκκλησιαστικοί συγγραφείς
Κατηγορία:Γερμανοί ποιητές
Κατηγορία:Γερμανοί αναγεννησιακοί ουμανιστές